รัฐมนตรีว่าการกระทรวงมหาดไทยยืนยันเตรียมความพร้อมจัดงานเลี้ยงผู้ช่วยเหลือทีมหมูป่า Academy ในทุกด้าน พร้อมกำหนดมาตรการอำนวยความสะดวกในการเดินทาง
รัฐมนตรีว่าการกระทรวงมหาดไทย ยืนยัน เตรียมความพร้อมจัดงานเลี้ยงผู้ช่วยเหลือทีมหมูป่า Academy ในทุกด้าน พร้อมกำหนดมาตรการอำนวยความสะดวกในการเดินทาง คาดมีผู้เข้าร่วมประมาณ 7,000 คน

พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการเตรียมความพร้อมในการจัดงานเลี้ยงผู้ช่วยเหลือทีมหมูป่าอะคาเดมี ภายใต้ชื่องาน “รวมใจเป็นหนึ่งเดียว United as One” ในวันที่ 6 กันยายนนี้ เวลา 18.00 น. -21.00 น. ณ พระลานพระราชวังดุสิต ว่า ขณะนี้ได้มีการเตรียมการของผู้เกี่ยวข้อง ในส่วนของกระทรวงมหาดไทยจัดทำบัญชีรายชื่อ รวมถึงรวบรวมผู้เข้าร่วมงานเสร็จสิ้นแล้ว ซึ่งจะมีผู้เกี่ยวข้องเข้าร่วมประมาน 7,000 คน

รัฐมนตรีว่าการกระทรวงมหาดไทย ระบุ ขณะที่การเคลื่อนย้ายคนเพื่อเข้ามาร่วมงานนั้นจะแบ่งออกเป็นสองกลุ่ม กลุ่มหนึ่งคือกระทรวงมหาดไทยดูแลรับผิดชอบประมาณ 2,000 -3,000 คน โดยใช้รถบัสรับส่งจากจังหวัดเชียงราย-กรุงเทพมหานคร และหน่วยงานราชการก็ให้ใช้รถของหน่วยงานเอง